Foto’s: Bolandse plaashuis brand afBrandbestryders Maandagaand op die plaas Elohim. (Foto: Drakenstein-plaaswag/Facebook) Bolandse brandbestryders en boere het hulle vandeesweek na ’n plaas in die omgewing van die Paarl gehaas nadat daar ’n brand by die plaashuis ontstaan het. Sowat 80% van die eiendom is egter eindelik in puin gelê. Die Drakenstein-plaaswag sê ’n boer het Maandag ná 20:00 ’n boodskap op Whatsapp geplaas waarin hy om hulp gevra het. Brandbestryders sowel as boere van omliggende plase het hulle na die plaas Elohim langs die R312 gehaas en hand bygesit om die vlamme te blus. Groot skade is egter aan die plaashuis aangerig. Volgens die Drakenstein-plaaswag is die oorsaak van die brand nie in dié stadium bekend nie. “Ons bid vir die familie wat hul besittings verloor het,” lui ’n inskrywing op die plaaswag se Facebook-blad. Die plaaswag doen nou ’n beroep op die publiek om ’n brand en al die nodige besonderhede, waaronder die presiese ligging en indien moontlik ’n foto, so gou moontlik aan te meld sodat brandbestryders so gou moontlik die ligging kan bepaal. Brandbestryders Maandagaand op die plaas Elohim. (Foto: Drakenstein-plaaswag/Facebook) Brandbestryders Maandagaand op die plaas Elohim. (Foto: Drakenstein-plaaswag/Facebook) Brandbestryders Maandagaand op die plaas Elohim. (Foto: Drakenstein-plaaswag/Facebook)